נעם דובב

נעם דובב (נולד ב-23 במאי 1974) הוא מחבר פלינדרומים, משורר, כותב סיפורים קצרים ישראלי; המחזיק במספר שיאים בתחום יצירת פלינדרומים בעברית: ארבעת הפלינדרומים הארוכים ביותר, ובראשם "גישה אל שיא איש לא השיג"; שני ספרי השירה הפלינדרומית היחידים עד כה, "הלימת מילה" ו"כְּשֶׁחָשַׁךְ"; וריבוע הקסם הפלינדרומי הגדול ביותר. הוא מרצה על פלינדרומים, כתיבה תחת אילוצים ומשחקי מילים בתשבצי היגיון. נעם דובב, השני מבין ארבעת ילדיהם של ליאורה ואביגדור דובב, גדל בגבעתיים ובפתח תקווה. בשנת 1992 השלים את לימודיו התיכוניים בתיכון אחד העם בפתח תקווה. שירת בצה"ל בתור ראש צוות אבטחת מידע ביחידה טכנולוגית, והחל מ-1999 עוסק באבטחת מידע כיועץ וכמנהל. עבד גם כמתכנת, כמנתח מערכות מידע וכמדריך שחמט. דובב כותב שירים וסיפורים המבוססים על שעשועי לשון. הוא מתמקד בכתיבה באילוצים בכלל (כמו אנגרמות) ובפלינדרומים שמשולבים בהם לעיתים אילוצים נוספים בפרט. חיבר גם פלינדרומים לפי מילים. ב-2011 יצר דובב את ריבוע הקסם הפלינדרומי הגדול ביותר בעברית מסדר 6, גדול יותר מריבוע הקסם המפורסם מסדר 5 שחיבר רבי אברהם אבן עזרא במאה ה-12. דובב כותב סיפורים קצרים פלינדרומיים. הוא שיפר חמש פעמים את שיא הפלינדרום הארוך ביותר בעברית, ובכל השיאים שקבע להלן מספרי המילים והאותיות פלינדרומיים: "מימש ה' עולם מלוע השמים" (ובאנגלית: "!Do, God") - פלינדרום בן 363 מילים ו-1,331 אותיות. פורסם באפריל 2010 ושבר שיא בן כ-120 שנה של רבי יהודה "יוליוס" הירש, שכתב הספד פלינדרומי על אביו, רש"ר הירש. "מות תום" (ובאנגלית: "Name sold, I'd lose man") - סיפור קצר, שפורסם בפברואר 2013 ועוסק בשואה. הוא מכיל 1,111 מילים (מתוכן 767 שמות) ו-4,224 אותיות ואלמנטים פלינדרומיים נוספים. "...Did & did & did" - פלינדרום הכולל 1,331 מילים ו-3,883 אותיות ועוסק בבלשנות. הוא פורסם בדצמבר 2021. "שונאי אנוש" (ובאנגלית: "!Names reverse, man") - פלינדרום בן 1,881 מילים ו-7,557 אותיות, העוסק בשותפות גורל בישראל. הוא פורסם בנובמבר 2022. "גישה אל שיא איש לא השיג" (ובאנגלית: " One? No one, no") - פלינדרום הכולל 2,552 מילים ו-8,668 אותיות, ועוסק בחוסר גישה מוחלט. הוא פורסם במאי 2023. ארבעת הפלינדרומים האחרונים ברשימה לעיל הם ארבעת הפלינדרומים הארוכים בעברית. בראשית 2020 הוציא לאור דובב את ספרו הראשון, "הלימת מילה", שהוא ספר השירה הפלינדרומית הראשון בעברית. שמות הספר בעברית, באנגלית ("Word row") ובערבית ("كلمة ملك") פלינדרומיים גם הם. נוסף על כך, כל השירים, הכותרות, שמות השערים והפרקים בספר הם פלינדרומיים, ואף מספרי הפרקים, העמודים והשירים פלינדרומיים. הספר הושק בתאריך הפלינדרומי 02.02.2020 (2 בפברואר 2020), בשעה 20:02. הספר מכיל, בין היתר, שיר הייקו פלינדרומי ושיר מחורז בן 666 מילים, המבוסס על הפלינדרום הארוך ביותר בעברית (נכון לאותה עת). בהמשך השנה השתתף בפסטיבל ירושלים לשירה מטעם מקום לשירה ובו קרא מבחר משירי הספר. בתחילת 2022 יצא לאור ספר שיריו "כשחשך", העוסק בפרידה מאחיו הצעיר, עוז קרת-דובב, שנפטר בגיל צעיר מסרטן. הספר המכיל 44 פלינדרומים הושק במועד הפלינדרומי 22.02.2022 (22 בפברואר 2022) בשעה 20:02. עדו ניצן מהעיתון ישראל היום כתב על ספר זה: "ספר השירים של נעם דובב, הכולל אך ורק שירים פלינדרומיים, לא מצליח להתעלות מעל הגימיק הלשוני... לעיתים המסגרת הנוקשה של הספר חותרת תחת הרגש של האבל, והופכת את השירה למלאכותית ואת חוויית הקריאה בשירים למשחקית וטכנית בלבד... כמו כן, האילוץ הפלינדרומי יוצר באחדים משירי הספר תמהיל של תחביר קלוקל וחלקי ושל משלבי לשון לא אחידים, ששכרם יוצא בהפסדם. כך למשל, בשיר החותם את הספר, הנראה יותר כמו הודעה אוטומטית של תוכנת מחשב מאשר כמו שיר... הצירוף החורק של הפועל "חש" עם הסלנג היומיומי "מרגיש גרוע" יוצר תפלצת לשונית, שמתחרזת באופן חלקי: "וחש גרוע / בלי לזוע", שאינה יכולה להעביר ברצינות תחושת אובדן... עם זאת, כמה מהשירים שבספר יפים ומרגשים מאוד. שמות שני הספרים בעברית, באנגלית ("Word row" עבור "הלימת מילה" ו-"Not on" עבור "כְּשֶׁחָשַׁךְ") ובערבית, הם פלינדרומיים. נוסף על כך, כל השירים, הכותרות, שמות הפרקים (והשערים ב"הלימת מילה") בספרים הם פלינדרומיים, ואף מספרי הפרקים והעמודים ומספרי השירים (ב"הלימת מילה") או סך הפלינדרומים (ב"כְּשֶׁחָשַׁךְ"). שני הספרים הושקו בתאריכים פלינדרומיים נדירים - "הלימת מילה" ב-02.02.2020 (2 בפברואר 2020) ו"כְּשֶׁחָשַׁךְ" ב-22.02.2022 (22 בפברואר 2022) - ובשעה פלינדרומית (20:02). דובב חיבר משפטים פלינדרומיים. הוא חיבר פלינדרום דו-לשוני, בעל משמעות זהה בעברית ובאנגלית: "כלב, לך ! Go, dog". כתב גם משפטים פלינדרומיים באנגלית. דוגמאות נוספות למשפטים פלינדרומיים קצרים שחיבר: "לולא אב, הבא אלול?", "התמימות, לתומי, מתה"; "תור יש, ושירות?!"; "עד מהרה זהר המדע". דובב פרסם גם משפטים פלינדרומיים ששתי המחציות של כל אחד מהם הן פנגרמה. דובב הוא מנתח מערכות ומנהל פרויקטים. החל מ-1999 עוסק באבטחת מידע כיועץ וכמנהל. תחומי המומחיות שלו הם ממשל, ניהול סיכונים וציות (GRC). עבד גם כמתכנת וכמדריך שחמט. בין השנים 2013–2023 ערך בוויקיפדיה העברית. נוסף על כך, התנדב בוויקימדיה ישראל. דובב כותב שירים וסיפורים המבוססים על שעשועי לשון. הוא מתמקד בכתיבה באילוצים, ויצר מאגרים המכילים מאות אנגרמות ופנגרמות מושלמות. דובב הוא אתאיסט, פמיניסט וצמחוני. הוא נשוי לנעמה שרייבר, טבחית העוסקת בהדרכת בישול שיקומית. מתגורר בפתח תקווה. מדיה וקבצים בנושא נעם דובב בוויקישיתוף אתר האינטרנט הרשמי של נעם דובב (בעברית ובאנגלית) נעם דובב, ברשת החברתית פייסבוק נעם דובב, ברשת החברתית אקס (טוויטר) נעם דובב, ברשת החברתית LinkedIn נעם דובב מקריא את שירו "התמימות, לתומי, מתה", בפינת "סל התרבות" של ירדן מרציאנו בתוכנית חדשות הלילה, בכאן 11, 2 במאי 2020 (דרך אתר Youtube) שיחה עם המשורר נועם דובב בתוכניתו של שלומי חתוכה "ברית מילה" ברדיו "כאן תרבות", 31 באוגוסט 2022 נעם דובב, על אודותיי, באתר "פלינדרום + יתר יצירתי" אילן ברקוביץ', המשורר הפלינדרומי הישראלי הראשון, באתר הארץ, 23 ביוני 2020 (נכון לדצמבר 2023) נעם דובב, הפלינדרום הארוך ביותר בעברית, באתר פלינדרום + יתר יצירתי, ‏31 במאי 2023 רועי צ'יקי ארד, פלינדרום - איך אפשר לקרוא את זה?, באתר הארץ, 28 בפברואר 2013 דף היוצר של נעם דובב, באתר במה חדשה מאגר אנגרמות, באתר של נעם דובב, "פלינדרום + יתר יצירתי" ארכיון פלינדרומים לפי מילים, באתר פלינדרום + יתר יצירתי, ‏2014-08-16 סיפורים קצרים פלינדרומיים, בבלוג הפלינדרומים של נעם דובב הסיפור הפלינדרומי של דובב, "מימש ה' עולם מלוע השמים", באתר של נעם דובב, "פלינדרום + יתר יצירתי", 17 באפריל 2010 הפלינדרום "מות תום", באתר של נעם דובב, "פלינדרום + יתר יצירתי", 12 בפברואר 2013 ‏ הפלינדרום "...Did & did & did", באתר של נעם דובב, "פלינדרום + יתר יצירתי", 4 בדצמבר 2021 הפלינדרום הארוך ביותר בעברית, באתר של נעם דובב, "פלינדרום + יתר יצירתי", 1 בנובמבר 2022 נעם דובב, גישה אל שיא איש לא השיג, באתר פלינדרום + יתר יצירתי, ‏31 במאי 2023 נכון לדצמבר 2023 התפתחות שיא הפלינדרום הארוך ביותר בעברית, באתר של נעם דובב, "פלינדרום + יתר יצירתי" ציירי לך שפה - (שני) מטר על (שני) מטר פסטיבל ירושלים לשירה 2020, סרטון באתר יוטיוב, 13 באוקטובר 2020 עדו ניצן, משני צידי הפואטיקה, באתר ישראל היום, 3 במרץ 2022 כשחשך // נעם דובב // ה ש ק ה, סרטון בערוץ "Sipur Pashut", באתר יוטיוב (אורך: 1:15:19) התאריכים הפלינדרומיים הללו הם שנים מתוך שלושה תאריכים פלינדרומיים בתצורה של שמונה ספרות שחלו בשנות ה-20 של המאה ה-21 איילת ספירשטיין, עד מהרה זהר המדע, באתר מדע גדול, בקטנה, 7 ביולי 2020 גיתית פודמסקי, מיזם ויקי-נשים מתחדש בעזרת כלי המשלב את ויקינתונים עם ויקיפדיה, באתר ויקימדיה ישראל, 14 בספטמבר 2020 נעם דובב, מאגר אנגרמות, באתר "פלינדרום + יתר יצירתי" נעם דובב, מאגר פנגרמות מושלמות, באתר "פלינדרום + יתר יצירתי"